[{"text_idx": "#000000", "text": "Paberpakendite kasutamine sai alguse lihtsast paberkotist. Ta\u0308napa\u0308eval on sellele lisandunud va\u0308ga lai valik erinevaid kartongkarpe, volditavaid pappkarpe jne ning oluline pakend on vahatatud kartong vedelate toiduainete sa\u0308ilitamiseks ja pakkimiseks. Viimane, nn. tetrapakend vo\u0303i PURE-pakend, on taaskasutuse mo\u0303ttes ku\u0308ll aga segapakendi teema! Ta\u0308napa\u0308eval toodetakse paberit puidust saadavast tselluloosikiust ning oluliselt on suudetud va\u0308hendada tootmise keskkonnakoormust. Paberi tootmisel on Euroopa Liidus tooraineks tselluloos (46%), vanapaber (39%) ja mittekiulised materjalid ( 15%)."}, {"text_idx": "#000001", "text": "Paber ja papp on biolagunevad materjalid. See ta\u0308hendab, et pru\u0308gilasse sattudes tekitavad nad metaani, mis on 20 korda tugevam kasvuhoonegaas kui CO2. Samas iga tonn u\u0308mberto\u0308o\u0308deldud paberit sa\u0308a\u0308stab 17 puud (kui need vo\u0303etaks looduslikust metsast), 3000-4000 kW elektrienergiat (keskmise suurusega eramaja aastane energiatarve, 30 m3 vett ning 27 kg ehk 95% paberi tootmisel tekkivast o\u0303huheitmest ja\u0308a\u0308b olemata."}, {"text_idx": "#000002", "text": "Paberi taaskasutamise puhul on vaja silmas pidada kolme asja. Esiteks materjali saastumine \u2013 taaskasutamise vo\u0303imalusi mo\u0303jutavad tru\u0308kitint, liimid, toiduja\u0308a\u0308gid. Teiseks, et pakendid on vaja koguda liigiti ning kolmandaks, et kuna kiu kvaliteet muutub, va\u0308hendab see paberi taaskasutamise vo\u0303imalusi. Uue paberi tootmiseks vanapaber peenestatakse. Paberikiud muutub iga ka\u0308itlustsu\u0308kliga no\u0303rgemaks ja lu\u0308hemaks, kiu kasutusiga on kuni 8 tsu\u0308klit. Ko\u0303ige pikemad kiud on kvaliteetsel valgel paberil nagu valge kontoripaber. Iga tsu\u0308kliga halveneb valmistoodangu kvaliteet. Toimingut korratakse seni kuni vanapaberist saab vaid tualettpaberit. Kvaliteedi huvides lisatakse u\u0308mberto\u0308o\u0308deldavale paberile ka uut kiudu. Lo\u0303puks saab ebakvaliteetsest vanapaberist toota ka isoleermaterjali (soojustusvilla, tselluvilla), pressitud esemeid ning ka nt loomadele allapanu."}, {"text_idx": "#000003", "text": "Pappkastid ja -karbid. Paberist pakendid (na\u0308iteks paberkotid, pakkepaber)."}, {"text_idx": "#000004", "text": "Ma\u0308a\u0308rdunud vo\u0303i vettinud paber ja papp. Fooliumi vo\u0303i kilet sisaldav paber, papp"}, {"text_idx": "#000005", "text": "ja kartong (na\u0308iteks mahla-pakid). Pehmepaber (na\u0308iteks tualettpaber). Ma\u0308hkmed ja hu\u0308gieenisidemed. Kile."}, {"text_idx": "#000006", "text": "Ajalehed, ajakirjad, kataloogid, raamatud, reklaammaterjalid, vihikud."}]